Radina Matic
radina.matic@gmail.com 2013
Úr Balázs
ur.balazs at fsf dot hu 2019.

# Alapvető honosítási elgondolások megértése

Néhány honosítási elgondolást talál itt, amelyet meg kell értenie, hogy képes legyen dolgozni a Gtranslator alkalmazással.

PO-fájl – A gettext rendszerben használ fájltípus programok nemzetközivé tételéhez és honosításához a Unix-szerű operációs rendszereken és webalkalmazásokban.

Karakterlánc vagy szegmens – Mondatok vagy mondatszerű egységek (önálló szavak, kifejezések és bekezdések), amelyek önálló számítógépes programok grafikus felhasználói felületének vagy weboldalak és alkalmazások felületének részei. A Gtranslator alkalmazásban a karakterláncoknak a következő három állapota lehet:

Lefordított

Lefordítatlan

Ellenőrzendő (olyan karakterláncok, amelyek részlegesen egyeznek a fordítási memóriával)

Területi beállítás – Olyan paraméterkészlet, amely meghatározza a felhasználó nyelvét, országát és minden speciális változat beállítását, amelyet a felhasználó látni szeretne a felhasználói felületén. Általában egy területi beállítás azonosítója legalább egy nyelvazonosítóból és egy területazonosítóból áll, például es_ES a spanyol (Spanyolország) vagy ca_ES a katalán (Spanyolország) nyelveknél.

Profil – A PO-fájl fejlécében tárolt különleges beállítások csoportja (információk a célnyelvről és a fordítóról). Külön profillal rendelkezhet az egyes nyelveknél és/vagy fordítócsapatnál.

Fordítási memória (FM) – Egy úgynevezett „szegmenseket” tároló adatbázis. A szegmensek lehetnek mondatok vagy mondatszerű egységek (szavak, kifejezések és bekezdések), amelyeket előzőleg már lefordítottak.